stanford-oval/wikipedia huggingface dataset:
Cultösaurus Erectus
Albumin sisältö

Albumin avaa "Black Blade", jonka Bloom kirjoitti yhdessä John Triversin ja tunnetun sci-fi-kirjailijan Michael Moorcockin kanssa. Aiheena oli Moorcockin kirjoissa esiintyvän Elric-hahmon käyttämä "Stormbringer"-niminen musta miekka. Musiikillisesti "Black Blade" on hieman progressiivissävytteinen heavy rock -kappale, jonka alkuosa menee keskitempoisella, hieman erikoisemmalla tahtilajilla ja loppuosa menee nopeammalla tempolla, jota kosketinsoitinlooppi rytmittää.
"Monsters" edustaa raskaampaa linjaa sisältäen tosin jazzvaikutteisia väliosia, joita säestää saksofoni. Kappaleessa on myös nopeampi väliosa, ja sen sanoitus jatkaa tieteisaiheita käsitellen "maasta avaruuteen pakenevaa miesvoittoista ihmisryhmää, joka kuitenkin kiistelee joukossa mukana olevasta naisesta".
"Divine Wind" on hitaampi, bluesvaikutteinen kappale, jossa on poliittinen sanoma. Se ottaa kantaa albumin julkaisun aikoihin tapahtuneeseen USA:n ja Iranin selkkaukseen. Kappaleen alkuperäinen nimi olikin "Ayatollah", Ajatollah Khomeinin mukaan.
"Deadline" edustaa albumin tunnelmallisempaa puolta. Kappaleen sävelsi ja lauloi kitaristi Donald Roeser, ja sen sanoitus perustui tositapahtumiin kertoen yhtyeen lähipiiriin kuuluneen pr-miehen murhasta 1970-luvulla. Kappaleessa Roeserin melodista kitarointia säestää kosketinsoittaja-kitaristi Allen Lanierin  urkukuvio.
Koko yhtyeen sävellykseksi merkitty "The Marshall Plan" (tunnetaan myös nimellä "Here's Johnny") on periaatteessa "minimusikaali". Se kertoo tarinan teini-ikäisestä pojasta, joka toteuttaa haaveensa rocktähteydestä saadakseen tyttöystävänsä takaisin. Musiikillisesti kappale on keskitempoinen hard rock -kappale, joka kuitenkin sisältää nopeamman osion ja hitaampia välivaiheita. Kappaleessa vierailee äänenä amerikkalainen tv-tuottaja Don Kirshner. Yhdessä väliosassa kuullaan myös pätkä Deep Purplen "Smoke on the Water" -kappaleesta.
Nopeatempoisen, pianon voimalla kulkevan ja kitarasooloilua hyvin esille tuovan "Hungry Boys" -kappaleen aihepiirinä on huumeidenkäyttö. Kappaleen sävelsi ja myös lauloi rumpali Albert Bouchard yhdessä vaimonsa Caryn Bouchardin kanssa. Sitä seuraava "Fallen Angel", jonka sävelsi basisti Joe Bouchard yhdessä lyyrikko Helen Wheelsin kanssa, edustaa yhtyeen parilta aiemmalta studioalbumilta tutuksi tullutta AOR-vaikutteista suuntausta. Joe Bouchard myös lauloi kappaleen.
Nopeaa tempoa ja heavy rock -riffittelyä edustaa yös "Lips in the Hills". Kappaleen on sanottu kertovan Roswellin UFO-tapauksesta vuonna 1947. Eric Bloom on tosin myös maininnut kappaleen aiheena olevan "rintaruokinnan". Albumin päättää dramaattinen, progressiivisvaikutteinen "Unknown Tongue", joka kertoo kappaleen toisen kirjoittajan David Roterin erikoisesta naisystävästä. Kappaleessa Lanierin piano on kuuluvasti esillä.
Albumin julkaisu ja vastaanotto

Cultösaurus Erectus julkaistiin kesäkuussa 1980. Singlenä julkaistiin kappale "The Marshall Plan" (tosin nimellä "Here's Johnny") ja kappaleesta kuvattiin myös musiikkivideo. Albumin kannessa oli kuva dinosauruksesta, joka oli otettu Richard Clifton-Deyn maalauksesta Behemoth's world. Dinosauruksen vieressä on pieni avaruusalus, jossa on yhtyeen logo. Takakannessa on kuvia mm. dinosauruksen pääkallosta ja munista ja niiden yhteyteen on lisätty kuvitteelliset kuvatekstit, joissa on viitteitä yhtyeestä.
Albumi menestyi hyvin Britanniassa nousemalla sikäläisen albumilistan sijalle 12. ollen yhtyeen toistaiseksi paras sijoitus kyseisellä listalla. Britanniassa oli albumin julkaisun aikoihin käynnissä uuden heavy metalin nousukausi (New Wave of British Heavy Metal), mikä auttoi albumin myyntiä. Yhtyeen kotimaassa Yhdysvalloissa albumi myi edeltäjäänsä paremmin, mutta ei kuitenkaan kultalevyyn asti ja listasijoitukseksi jäi sija 34. BÖC oli kuitenkin edelleen suosittu live-esiintyjä Pohjois-Amerikassa ja yhtye teki yhdessä samaan managerointi-talliin kuuluneen Black Sabbathin kanssa menestyksekkään "Black and Blue"-nimellä kulkeneen Amerikankiertueen vuonna 1980.
Kriitikot antoivat albumille pääosin positiivista palautetta. Brittiläinen Melody Maker-lehti kehui varsinkin albumin tuotantoa ja soundia hyväksi ja amerikkalaisen Gazette-lehden kriitikko sanoi yhtyeen olevan "tämän hetken kovin juttu Yhdysvalloissa". Myös tänä päivänä albumi on saanut myönteistä kritiikkiä. Sputnik Music-sivuston kriitikko kehuu albumia "pirun hyväksi", ja Allmusic-sivuston arvostelija pitää yhtyeen paluuta raskaampaan rockiin hyvänä asiana, mutta sanoo kuitenkin yhtyeen olevan "paremman livenä kuin studiossa". Monet yhtyeen fanit ovat nimenneet albumin kuuluvan yhtyeen parhaimmistoon sen energisyyden ja onnistuneiden kappaleiden ansiosta.
CD-julkaisut

Albumin varhaisissa Columbia Recordsin CD-painoksissa on masterointivirhe kappaleessa "Deadline". Kyseisen kappaleen alusta puuttuu pieni osa ensimmäistä "iskunuottia". Tätä virhettä ei ole vuoden 1999 Sonyn Rewind-sarjan versiossa.
Vuonna 2012 albumi julkaistiin remasteroituna osana yhtyeen The Columbia Albums Collection-boksia.
Kappaleet > A-puoli

Black Blade – 6.34 (säv. E. Bloom/M. Moorcock/J. Trivers)
Monsters – 5.10 (säv. A. Bouchard/C. Bouchard)
Divine Wind – 5.07 (säv. D. Roeser)
Deadline – 4.27 (säv. D. Roeser)
Kappaleet > B-puoli

The Marshall Plan – 5.24 (säv. Blue Öyster Cult)
Hungry Boys – 3.11 (säv. A. Bouchard/C. Bouchard)
Fallen Angel – 3.13 (säv. J. Bouchard/H. Robbins)
Lips in the Hills – 4.24 (säv. D. Roeser/E. Bloom/R. Meltzer)
Unknown Tongue – 3.25 (säv. A. Bouchard/D. Roter)
Singlejulkaisut

"Here's Johnny (The Marshall Plan)" / "Divine Wind" (US, kesäkuu 1980)
"Fallen Angel" / "Lips in the Hills" (UK, heinäkuu 1980)
"Deadline" / "Monsters" (UK, lokakuu 1980)
Muusikot

Eric Bloom - kitara, laulu, kosketinsoittimet
Albert Bouchard - rummut, laulu (kpl. 6)
Joe Bouchard - basso, laulu (kpl. 7)
Allen Lanier - kitara, kosketinsoittimet
Donald "Buck Dharma" Roeser - kitara, basso (kappaleessa "Deadline"), kosketinsoittimet, laulu (kpl. 4)
sekä:
Mark Rivera - saksofoni
Ellen Foley ja Karla DeVito - taustalaulu
Don Kirshner - puhe kappaleessa "The Marshall Plan"
Tuotanto

Martin Birch - tuottaja
Clay Hutchinson - nauhoitus
Paula Scher - taiteen suunnittelu
Richard Clifton-Dey - kannen maalaus
Arvosteluja

Sputnik Music ()
Progarchives () linkki
Allmusic ()
Mark Prindle (8/10) linkki
Julkaisuhistoria

kesäkuu 1980: Columbia, JC 36550, US, LP
1980: CBS, 86120, UK / EU, LP
198?: Columbia, CK 36550, US, CD
198?: Columbia, 468182-2, EU, CD
1999: Sony Rewind, 493420 2, UK, CD, remasteroitu
2012: Sony Music, osana The Columbia Albums Collection-boksia, remasteroitu
Dragan Čović

| Dragan Čović |
| --- | --- |
 Čović vuonna 2023.
Bosnia ja Hertsegovinan presidenttineuvoston kroaattijäsen
 2002-2005  
Edeltäjä:  DJozo Križanović 
Seuraaja:  Ivo Miro Jović
Henkilötiedot
Syntynyt: 1956
Tiedot
Puolue:  HDZ-BiH
Dragan Čović (s. 1956, Ljuti Dolac) on bosniajahertsegovinalainen kroaattipoliitikko. Hän edustaa HDZ-BiH-puoluetta. Čović oli Bosnian presidenttineuvoston jäsen lokakuusta 2002 vuoteen 2005, jolloin Korkea Edustaja erotti hänet. Rikoksista kärsimiensä tuomioiden jälkeen Čović nousi uudelleen parlamentin ylähuoneen (Dom Naroda) puhemieheksi 2012 ja maan presidenttineuvostoon 2014 vaaleissa.
Čovićilla on maisterin tutkinto tekniikassa ja taloustieteessä. Hän työskenteli 21 vuotta SOKO-yhtiössä Mostarissa. Vuodet 1998–2001 hän oli varapääministerinä ja valtiovarainministerinä muslimien ja kroaattien liittovaltiossa ennen valintaansa nelivuotiskaudelle presidenttineuvostoon. Hän toimi neuvoston puheenjohtajana kahdeksan kuukautta 15. kesäkuuta 2003 – 14. helmikuuta 2004.
Komissaari lordi Ashdown erotti Čovićin maaliskuussa 2005, kun häntä syytettiin vakavasta korruptiosta.
Čović ilmoitti aluksi, ettei aio erota, ellei häntä osoiteta syylliseksi.
Hänen tilalleen tuli Ivo Miro Jović
9. toukokuuta 2005. Čović tuomittiin järjestäytyneestä rikollisuudesta ja virkarikkomuksesta viideksi vuodeksi vankilaan.
Čović kannattaa Bosnia ja Hertsegovinan muuttamista liittovaltioksi ja perustavaksi kolmatta etnistä itsehallintoaluetta kroaateille, pääkaupunkinaan Mostar.
Aiheesta muualla

Kuvia tai muita tiedostoja aiheesta Dragan Čović Wikimedia Commonsissa
Koukkulammi (Jämsä, Huhtia)

| Koukkulammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  62°02′25″N, 25°08′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Iso Rautaveden alue (14.52)
Järvinumero:  14.523.1.011
Mittaustietoja
Pinnankorkeus:  110,8 m 
Rantaviiva:  0,7 km 
Pinta-ala:  0,02 km² 
 fiKoukkulammi 
Koukkulammi on kahden hehtaarin laajuinen järvi Koskenpään kylän eteläpuolella Jämsässä. Etäisyys Jämsän keskustasta on 20 kilometriä pohjoiseen.
Maantiede

Koukkulammin pituus etelästä pohjoiseen on 340 metriä. Sen pohjoispuolella on lampi, joka on samalla korkeustasolla (110,8 metriä mpy). Koukkulammin itäpuolella sijaitsee Riihilammi, järvien välissä on jonkin verran asutusta ja seututie 604. Etäämpänä kaakossa on Pitkäjärvi, lännessä on metsämaata. Koillisessa sijaitsee Salosveteen kuuluva Pettämä. Koukkulammin etelärannalta lähtee laskuoja Riihilammiin.
Koukkulammi kuuluu Salosveden-Pettämän alueen kolmannen jakovaiheen vesistöalueeseen. Toinen jakovaihe on  Iso Rautaveden alue ja ensimmäinen on Jämsän reitin valuma-alue. Päävesistö on Kymijoen vesistö.
Jämsässä on toinenkin Koukkulammi. Se sijaitsee Koskenpään länsiosassa kolmisentoista kilometriä Huhtian Koukkulammilta länsiluoteeseen.
Dragan Čavić

Dragan Čavić (kyril. Драган Чавић; s. 10. maaliskuuta 1958 Zenica) on bosnialainen serbipoliitikko, joka toimi Bosnian serbitasavallan varapresidenttinä 2000–2002 ja presidenttinä 2002–2006.  Hän edustaa Demokraattista puoluetta.
Aiheesta muualla

Kuvia tai muita tiedostoja aiheesta Dragan Čavić Wikimedia Commonsissa
Krombacher

Krombacherin panimo Kreuztalissa
Krombacher on saksalainen panimo, jonka tuotteisiin kuuluu Krombacher Pils -olut (4,8 t-%) ja muita juomia. Kreuztalin kaupungissa sijaitseva panimo on perustettu vuonna 1803
.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive) (saksaksi) (englanniksi) (espanjaksi) (ranskaksi) (italiaksi) (venäjäksi)
Dục Đức

| Dục Đức> Vietnamin keisari |
| --- | --- |
Valtakausi:  20. heinäkuuta 1883 – 23. heinäkuuta 1883
Edeltäjä:  Tự Đức
Seuraaja:  Hiệp Hòa

Syntynyt:  23. helmikuuta 1852 Huế, Vietnam
Kuollut:  6. lokakuuta 1883 (31 vuotta) Huế, Vietnam
Puoliso:  Từ Minh
Suku:  Nguyễn
Isä:  Nguyễn Phúc Hồng Y
Äiti:  Trần Thị Nga
Uskonto:  kungfutselaisuus
Dục Đức oli Vietnamin Nguyễn-dynastian viides keisari. Hän seurasi valtaistuimella setäänsä Tự Đứcia tämän kuoltua vuonna 1883. Dục Đức toimi keisarina ainoastaan kolmen päivän ajan. Hänen valtakautensa lyhyyden vuoksi hänet on toisinaan ohitettu Nguyễn-dynastian hallitsijoiden joukossa.
Keisari Tự Đứcilla ei ollut lapsia, mutta hänellä oli adoptoituna kolme veljenpoikaa; Dục Đức, Kiến Phúc ja Đồng Khánh. Dục Đức oli heistä vanhin, mutta hän ei ollut Tự Đứcin suosiossa kruununperimysjärjestyksen ensimmäisenä. Dục Đức oli kuitenkin hovin vaikutusvaltaisten naisten suosikki kruununperijäksi. Dục Đứcin vastustajiin kuului johtavia mandariineja, jotka onnistuivat syrjäyttämään hänet valtaistuimelta tekaistujen syytösten perusteella. Dục Đức tuomittiin vankeuteen ja hän menehtyi todennäköisesti nälkään vuoden 1883 lokakuussa.
Dục Đứcin jälkeen valtaistuimelle nousi hänen setänsä Hiệp Hòa. Dục Đức ei jäänyt kuitenkaan unohduksiin, sillä myöhemmin hänen poikansa Thành Thái nousi maan keisariksi.
Kromatiini

Kuvassa ylhäältä alaspäin kromosomi, kromatiinia, histoneita, nukleosomeihin kietoutunutta DNA:ta ja DNA-kaksoiskierrettä.
Sileää (vas.) ja karkeaa kromatiinia mikroskooppikuvassa.
Kromatiini on DNA:n ja siihen liittyneiden proteiinien kompleksi, josta eukaryoottien kromosomit muodostuvat. Vain noin 10 % kromatiinissa sijaitsevista geeneistä ovat aktiivisia. Kromosomit esiintyvät kromatiinina solujen kasvuvaiheessa eli interfaasissa, eikä eri kromosomeja voikaan vielä siinä vaiheessa erottaa. Tuolloin kromatiini esiintyy joko sileänä mattona tai karkeina jyväsinä. Vasta jakautumisvaiheen alettua kromatiini alkaa kehittyä erillisiksi kromosomeiksi. Kromatiini voidaan nähdä valomikroskoopilla, kun sitä on käsitelty emäksisillä väriaineilla (kreik. khroma tarkoittaa väriä). Tutkijat löysivät kromatiinin 1800-luvulla.
Kromatiinia on kahden tyyppistä: eukromatiinia ja heterokromatiinia. Eukromatiinissa DNA on huomattavasti löyhemmin pakattuna kuin kromosomeissa solunjakautumisen aikana. Eukromatiini viekin suurimman osan tuman tilavuudesta. Solun aktiiviset geenit sijaitsevat eukromatiinissa[lähde? ]. Heterokromatiinin sisältämä DNA on puolestaan yhtä tiiviisti[lähde? ] pakattu kuin kromosomeissa. Tavallisesti vain pieni osa solun kromatiinista on tyypiltään heterokromatiinia. Sellaisissa soluissa, joissa transkriptiota ei tapahdu, kaikki kromatiini on kuitenkin tiiviisti pakkautunutta. Esimerkiksi siittiöt ovat sellaisia soluja.
Aiheesta muualla

Solunetti: Kromatiini
Solunetti: Kromatiinin rakenne
Dəliməmmədli

| Dəliməmmədli |
| --- | --- |
 Dəliməmmədli
 Koordinaatit: 40°41′33″N, 46°34′29″E 
Valtio:  Azerbaidžan
Piiri:  Goranboy
Kaupungiksi:  1991
Väkiluku (2010):  5 200
Infobox OKVirheellinen NIMI-arvo: 
Dəliməmmədli (ven. Дальмамедли́, Dalmamedli) on kaupunki Azerbaidžanin Goranboyn piirissä. Se sijaitsee Bakun ja Tbilisin välisen rautatien sekä M1-valtatien varrella noin 20 kilometriä Goranboysta luoteeseen. Asukkaita on 5 200 henkeä (vuonna 2010).
Dəliməmmədlistä tuli kaupunkimainen taajama vuonna 1958 ja kaupunki vuonna 1991.
Kromi(II)

| Kromi(II)bromidi> Tunnisteet |
| --- | --- |
CAS-numero:  10049-25-9
PubChem CID:  11074693 ja 21908600
Ominaisuudet
Molekyylikaava:  CrBr2
Moolimassa:  211,8
Ulkomuoto:  Valkoinen kiteinen aine
Sulamispiste:  842 °C
Tiheys:  4,236 g/cm3
Liukoisuus veteen:  liukenee veteen
Kromi(II)bromidi (CrBr2) on kromi- ja bromidi-ionien muodostama epäorgaaninen ioniyhdiste. Yhdistettä voidaan käyttää metallien pinnoituksessa.
Ominaisuudet, valmistus ja käyttö

Huoneenlämpötilassa kromi(II)bromidi on valkoista kiteistä ainetta, jonka alkeiskoppi on monokliininen. Yhdiste liukenee veteen ja liuos on väriltään sininen. Aine hapettuu helposti kromi(III)bromidiksi.
Kromi(II)bromidia valmistetaan pelkistämällä kromi(III)bromidia vedyllä 500–800 °C:n lämpötilassa tai kromi(II)asetaatin ja vetybromidin välisellä reaktiolla.
Kromi(II)bromidia voidaan käyttää metallien kromauksessa.
Kuinka meitä kutsutaan?

| Kuinka meitä kutsutaan? Kulttuuriset merkityskamppailut nyky-Suomessa |
| --- | --- |

Kirjailija:  Anu Koivunen ja Mikko Lehtonen
Kansitaiteilija:  Miika Immonen
Kieli:  suomi
Genre:  kulttuurisosiologia
Kustantaja:  Vastapaino
Julkaistu:  2011
Ulkoasu:  nidottu
Sivumäärä:  299
ISBN:  978-951-768-374-6
Löydä lisää kirjojaKirjallisuuden teemasivulta
Kuinka meitä kutsutaan? Kulttuuriset merkityskamppailut nyky-Suomessa on Anu Koivusen ja Mikko Lehtosen toimittama artikkelikokoelma, jonka julkaisi Vastapaino vuonna 2011.
Aiheesta muualla

Jari Olavi Hiltunen: Maabrändeistä Jyrki Kataisen kyyneliin (Arkistoitu – Internet Archive). Hiidenkivi 4/2012.
Kärkihiomakone

Kärkihiomakone on hionnassa käytettävä kone, jonka hioma-alusta on koneen päässä ja joka on muodoltaan kolmiomainen. Se sopii nurkkien ja muiden kapeiden ja vaikeiden kohtien hiomiseen. Sillä voi tehdä myös pitkän ajan vaativia hiomatöitä sujuvasti. Se sopii huonekalujen ja puutarhaelementtien hiomiseen sekä rakennus- ja asennustöihin. Tällaäinen konetyyppi on tarkoitettu erityisesti rakennusteollisuuden ja erilaisten asennusurakoiden tarpeisiin.
Kuinka paljon sua rakastinkaan – Harvinaisuuksia 1978–2008

| Kuinka paljon sua rakastinkaan – Harvinaisuuksia 1978–2008 SIG |
| --- | --- | --- |

Kokoelmalevyn tiedot
 Julkaistu: 2019
 Levy-yhtiö: Plastic Passion & Norsu Oy
SIG:n muut julkaisut
| Johanna-vuodet 1980–1983 2014 | Kuinka paljon sua rakastinkaan – Harvinaisuuksia 1978–2008 2019 |   |
Kuinka paljon sua rakastinkaan – Harvinaisuuksia 1978–2008 on SIG-yhtyeen vuonna 2019 julkaisema kokoelma-albumi. Levyllä on klassisten SIG-kappaleitten erilaisia versioita ja joitain vain singlenä julkaistuja sekä julkaisemattomia kappaleita.
Kappaleet

Kuinka paljon sua rakastinkaan (single 2008)
Tuntematon armas (Pentti Viherluoto -tribuutti 2005)
Untuvaa (single 2005)
Tähesadu (single 2004)
Sydänsuruja (julkaisematon studionauhoite 2003)
Tangoprinsessa Jenni (julkaisematon studionauhoite 2003)
Balladi Kyllikki Saaresta (single 2003)
Viides laulu sinulle (demo 2002)
Viimeinen biisi (demo 2002)
Liian paljon liian varhain (julkaisematon studionauhoite 2000)
Salaisuus (julkaisematon studionauhoite 1999)
Eestiläinen punklevy (julkaisematon studionauhoite 2000)
Rakkauden sävel (demo 1995)
Finlandia (live 1984)
Kuumaa kesää (live 1984)
Viipuri-pop (live 1983)
Marianne (live 1983)
Olen niin kyllästynyt rock’n‘rolliin (live 1979)
Robinson Crusoe (live 1979)
Minä lankesin (live 1979)
Medaljonki (treenikämppänauhoitus 1978)
Raisioon (treenikämppänauhoitus 1978)
Sudet (treenikämppänauhoitus 1978)
Menkää vittuun (treenikämppänauhoitus 1978)
Koukkula

Koukkula voi tarkoittaa ainakin seuraavia:
Paikannimi

Koukkula eli Seppälä, kylä Kivennavalla
Suomalainen sukunimi

Katja Koukkula (s. 1973), kilpatanssija ja tanssinopettaja
Oona Koukkula (s. 2003), jääkiekkoilija
Topias Koukkula (s. 1996), kolmiloikkaaja ja pituushyppääjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Koukkula”, voi hakea sivunnimihaulla, laajalla sivunnimihaulla tai tekstihaulla.
Knights of Space

| Knights of Space Hawkwind |
| --- | --- | --- |

Livealbumin tiedot
 Äänitetty : 19. joulukuuta 2007
 Julkaistu: 26. toukokuuta 2008
 Tuottaja(t): Hawkwind
 Tyylilaji: progressiivinen rock elektroninen musiikki space rock
 Kesto: 120.00
 Levy-yhtiö: Vision Music
Hawkwindin muut julkaisut
| The Brock/Calvert Project 2007 | Knights of Space 2008 | Hawkwind at the BBC 1972 2010 |
Knights of Space on Hawkwindin livejulkaistu, joka on taltioitu yhtyeen vuotuisella joulukonsertissa Lontoon Astoriassa 19. joulukuuta 2007. Se on julkaistu sekä audio-cd:nä että DVD:nä.
Kappaleet

Black Corridor (säv. Michael Moorcock)
Aero Space Age Inferno (säv. Robert Calvert)
Space Love (säv. Hawkwind)
The Awakening (säv. Calvert)
Orgone Accumulator (säv. Calvert/Dave Brock)
Paradox (säv. Brock)
Robot (säv. Calvert/Brock)
Abducted (säv. Tree/Brock)
Alien (I Am) (säv. Brock)
Alien Poem (säv. Hawkwind)
Master of the Universe (säv. Nik Turner/Brock)
Time We Left (säv. Brock)
Lighthouse (säv. Tim Blake)
Arrival in Utopia (säv. Brock)
Damnation Alley (säv. Calvert/Brock/Simon House)
Sonic Attack (säv. Moorcock)
Welcome to the Future (säv. Calvert)
Flying Doctor (säv. Calvert/Brock)
Silver Machine (säv. Calvert/Brock)
Kokoonpano

Dave Brock – kitara, kosketinsoittimet, laulu
Tim Blake – kosketinsoittimet, theremin
Jason Stuart – kosketinsoittimet
Mr. Dibs – basso, laulu
Richard Chadwick – rummut, laulu
Kärkiastuja

Kärkiastuja on eläin, joka astelee kävellessään jalan kärjellä. Kärkiastujiin kuuluvat kavioeläimet ja sorkkaeläimet. Kärkiastujien jalat ovat pidemmät ja sirommat kuin varvasastujilla tai kanta-astujilla.
Kofínou

| Kofínou Κοφίνου |
| --- | --- |
 Kofínou
 Koordinaatit: 34°49′26″N, 33°23′24″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kyläyhdyskunta
Väkiluku (2011):  1 312
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kofínou (kreik. Κοφίνου) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on 1 312 (2011).
Kofínou sijaitsee Kyproksen eteläosissa Limassolin ja Nikosian välisen moottoritien varressa, linnuntietä noin 37 kilometriä koilliseen Limassolista ja noin 40 kilometriä etelään Nikosiasta.
Aiheesta muualla

Kuvia tai muita tiedostoja aiheesta Kofínou Wikimedia Commonsissa
Lárnakan alue
| --- | --- |
Kunnat (dímos):  Aradíppou · Athiénou · Dromolaxiá-Meneoú · Lárnaka · Léfkara · Livádia
Yhdyskunnat (koinótita):  Agía Ánna · Ágioi Vavatsiniás · Ágios Theódoros · Alaminós · Alethrikó · Anafotída · Anglisídes · Aplánta · Ársos · Avdelleró · Choirokoitía · Delíkipos · Kalavasós · Kaló Chorió · Káto Drys · Káto Léfkara · Kelliá · Kíti · Kivisíli · Klavdiá · Kofínou · Kórnos · Kósi · Lágeia · Marí · Maróni · Mazotós · Melíni · Meloúseia · Menógeia · Mosfilotí · Odoú · Orá · Ormídeia · Pérgamos · Perivólia · Petrofáni · Psematisménos · Psevdás · Pýla · Pyrgá · Skarínou · Softádes · Tersefánou · Tóchni · Tremetousiá · Troúlloi · Vavatsiniá · Vávla · Voróklini · Xylofágou · Xylotýmvou · Zýgi
Knight & Day

| Knight & Day> Knight and Day |
| --- | --- |

Ohjaaja:  James Mangold
Käsikirjoittaja:  Patrick O'Neill
Tuottaja:   Cathy Konrad  Todd Garner  Steve Pink 
Säveltäjä:  John Powell
Kuvaaja:  Phedon Papamichael
Leikkaaja:   Quincy Z. Gunderson  Michael McCusker 
Pääosat:   Tom Cruise  Cameron Diaz  Peter Sarsgaard  Maggie Grace  Paul Dano  Marc Blucas  Viola Davis  Jordi Mollà 
Valmistustiedot
Valmistusmaa:   Yhdysvallat
Tuotantoyhtiö:  Regency Enterprises Dune Entertainment Media Rights Capital
Levittäjä:  20th Century Fox
Ensi-ilta:   23. kesäkuuta 2010  16. heinäkuuta 2010
Kesto:  110 min.
Alkuperäiskieli:  englanti
Budjetti:  117 000 000 $
Tuotto:  261 930 436 $
Aiheesta muualla
IMDb 
Elonet
AllMovie
Infobox OKNimi-testi OK: 
Knight & Day on vuonna 2010 ilmestynyt James Mangoldin ohjaama toiminta- ja komediaelokuva. Sen pääosia esittävät Tom Cruise ja Cameron Diaz, jotka näyttelevät yhdessä myös elokuvassa Vanilla Sky.
Näyttelijät

| 0 | 1 | 2 |
| --- | --- | --- |
|  Tom Cruise  | … |  Roy Miller   |
|  Cameron Diaz  | … |  June Havens   |
|  Peter Sarsgaard  | … |  John Fitzgerald   |
|  Jordi Mollà  | … |  Antonio Quintana   |
Arvostelut

Episodi:
Filmgoer:
Film-O-Holic:
V2:
Mtv:
Käännös suomeksi